২০১৪ সালের জাতীয় নির্বাচনে কমিশন বিভিন্ন কেন্দ্র থেকে নির্বাচনের ফলাফল সংগ্রহ করেছিল একটি দীর্ঘ প্রক্রিয়ায়। কেননা প্রতিটি কেন্দ্রের প্রিজাইডিং কর্মকর্তাদের সহকারী রিটার্নিং কর্মকর্তাদের কার্যালয়ে এসে ফলাফল জমা দিতে হতো। এসব জটিলতা শেষে কেন্দ্রীয় ফলাফল নির্বাচন কমিশনের (ইসি) সফটওয়্যারে দেওয়া হতো এবং রিটার্নিং কর্মকর্তারা সফটওয়্যার ব্যবহার করে ফলাফল ঘোষণা করতেন।